Аднак у пытанні аб радзіме памідораў думкі вучоных разыходзяцца. Адны сцвярджаюць, што, паколькі ў Мексіцы знойдзены шматлікія формы не толькі дзікага, але і культурнага памідора, яе і трэба лічыць радзімай гэтай расліны. Прыхільнікі такой думкі сцвярджаюць, што толькі ў Мексіцы памідоры ўпершыню маглі падвергнуцца адамашніванню дзякуючы свайму падабенству з больш старой культурнай раслінай — фізалісам.